Καθορισμός νέας ειδίκευσης του ενιαίου πτυχίου του Τμήματος Ξένων Γλωσσών, Μετάφρασης και Διερμηνείας του Ιονίου Πανεπιστημίου. Στις κατά τις διατάξεις του Π. Δ/τος 437/1991 (Α~ 159) ειδικεύσεις του ενιαίου πτυχίου του Τμήματος Ξένων Γλωσσών Μετάφρασης και Διερμηνείας του Ιονίου Πανεπιστημίου, προστίθεται από το προσεχές ακαδημαϊκό έτος τρίτη ειδίκευση με την επωνυμία «Ισπανική Γλώσσα και Πολιτισμός και της διδακτικής της ως ξένης». Το πρόγραμμα μαθημάτων της ειδίκευσης, το εξάμηνο έναρξης λειτουργίας της, ο χρόνος υποβολής της δήλωσης προτίμησης και κάθε άλλη αναγκαία λεπτομέρεια ορίζονται με απόφαση της Γενικής Συνέλευσης του Τμήματος Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. Στον Υπουργό Εθνικής Παιδείας και Θρησκευμάτων αναθέτουμε τη δημοσίευση και εκτέλεση του παρόντος.